stanford-oval/wikipedia huggingface dataset:
פנצרייגר 1
שימוש בקרב

גרמניה הנאצית השתמשה בפנצרייגר 1 במבצע ברברוסה, שם הקוד שניתן לתוכנית המבצעים, שהוכנה על ידי המטה הכללי של הצבא הגרמני, למלחמה נגד ברית המועצות ולכיבוש שטחה על ידי צבאות גרמניה הנאצית ובעלות בריתה במלחמת העולם השנייה. בנוסף, נעשה שימוש בפנצרייגר 1 במערכה על צרפת ועל ארצות השפלה, שבמהלכה פלשה גרמניה הנאצית לצרפת ולארצות השפלה, והכניעה אותן.
שימוש בקרב > גדודים

מספר גדודים (Abteilung) בגרמניה הנאצית החזיקו בפנצרייגר 1:
| גדוד (Abteilung) | קורפוס | ארמייה | קבוצת ארמיות |
| --- | --- | --- | --- |
| 521 | XXIV (24) | ארמיית הפאנצר השנייה | קבוצת ארמיות מרכז |
| 529 | VII (7) | הארמייה הרביעית | קבוצת ארמיות מרכז |
| 616 |  | ארמיית הפאנצר הרביעית | קבוצת ארמיות צפון |
| 643 | XXXIX (39) | ארמיית הפאנצר השלישית | קבוצת ארמיות מרכז |
| 670 |  | ארמיית הפאנצר הראשונה | קבוצת ארמיות דרום |
הערות שוליים

↑  MarkoPantelic, 4.7 cm PaK(t) (Sfl.) auf Panzerkampfwagen I (Sd.Kfz.101) ohne Turm 'Panzerjäger I', Tank Encyclopedia, ‏2019-11-09 (באנגלית אמריקאית)
↑  Panzerjäger I, panzerworld.com
↑  Thomas L. Jentz, Panzer Tracts No. 7-1: Panzerjaeger (3. 7 Cm Tak to Pz. Sfl. Ic) Development and Employment from 1927 To 1941, Panzer Tracts, 2003, ISBN 978-0-9744862-3-9. (באנגלית)
פורתוס (דמות ספרותית)

| --- | --- |

 יוצרים:  אלכסנדר דיומא האב 
 גילום הדמות:  ולנטין סמירניצקי, ברנרד וורינגר, גיג יאנג, אלכסיי מקארוב, סבסטיאן קבוט, Keith Allan, Alan Hale, Jr., סטיב ספירס, Pio Marmaï, פרנק פינלי, הווארד צ'ארלס, אוליבר פלאט, ג'ון ריס-דייוויס, ריי סטיבנסון, ואלריו מאסטאנדריאה, ז'ראר דפארדיה, ג'ינו צ'רבי 
 מידע
 מקום לידה:  פו 
 מקצוע:  מוסקטר, סייף
 אזרחות:  ממלכת צרפת 
 תאריך פטירה:  1661 
 
פורתוס, הברון דו-ואלון דה-ברסיו דה פיירפונד (בצרפתית: Porthos, Baron du Vallon de Bracieux de Pierrefonds) הוא דמות בדיונית ברומנים שלושת המוסקטרים, אחרי עשרים שנה והוויקונט דה בראז'לון מאת אלכסנדר דיומא האב. הוא ושני המוסקטרים האחרים, אתוס ואראמיס, הם חברים של גיבור הרומן, ד'ארטניאן. אישיות של אייזק דה פורתאו הייתה השראה ליצירת הדמות.
השם

בספר שלושת המוסקטרים שם משפחתו הוא דו-ואלון. בספר אחרי 20 שנה הוא נישא מסיבות כלכליות ושם משפחתו הופך לדו-ואלון דה-ברסיו דה פיירפונד. בסופו של דבר הוא קיבל את התואר ברון. שמו הפרטי האמיתי לא הופיע אף פעם; "פורתוס" הוא שם מלחמה, שקיבל עם הצטרפותו למוסקטרים.
אישיות

פורתוס כן ואמין, הוא המוחצן מבין חברי הקבוצה, נהנה מיין, נשים ושירה. הוא המסור והנאמן ביותר כלפי חבריו המוסקטרים ובולט בזכות כוחו וגודלו הגופניים. יכולת האכילה שלו הרשימה אפילו את המלך לואי ה-14 במהלך משתה בטירת פונטנבלו. ככל שהסיפור מתקדם, הוא נראה יותר ויותר כמו ענק, ומותו הוא של טיטאן.
בתקופת שלושת המוסקטרים (1627 לערך) היו לו כנראה מעט אדמות או משאבים אחרים. הוא היה מסוגל להפיק כספים מאשתו הצעירה במקצת של עורך דין קשיש (שאיתה ניהל רומן ורק אחר מות בעלה התחתן איתה), כדי להצטייד במצור של לה רושל.
הדמות הבדיונית של פורתוס מבוססת באופן רופף מאוד על הדמות ההיסטורית של המוסקטר איסאק דה פורתו.
קולנוע וטלוויזיה

שחקנים שגילמו את פורתוס על המסך כוללים את:
ג'ק שאנון, בשלושת המוסקטרים: חלקים I ו-II ‏(1911)
אדוארד קני, בשלושת המוסקטרים (1916)
צ'ארלס מרטינלי, בעכברי בית Les trois (1921)
ג'ורג 'זיגמן, בשלושת המוסקטרים (1921)
טייני סנדפורד, במסכת הברזל (1929)
מורוני אולסן, בשלושת המוסקטרים (1935) ובנקודת החרב (1952)
אלן הייל, האב בספר "האיש שבמסכת הברזל" (1939)
גיג יאנג, בשלושת המוסקטרים (1948)
ג'ון קוליקוס, בשלושת המוסקטרים (סרט טלוויזיה) (1960)
פרנק פינליי, בשלושת המוסקטרים (1973), ארבעת המוסקטרים (1974) ושוב המוסקטרים (1989)
אלן הייל, ג'וניור בסרט המוסקטאי החמישי (1979)
ולנטין סמירניצקי, בסרט "ד'ארטניאן ושלושת המוסקטרים" (1978) וסרטי ההמשך שלו (1992, 1993)
אוליבר פלאט, בשלושת המוסקטרים (1993)
ראול בילרי, בלה פיל דה ארטנאן (1994)
רקס ריון, בסרט מוקדם של 1998 של "האיש במסכת הברזל"
ז'ראר דפארדיה, בסרט "האיש במסכת הברזל" (1998)
סטיב ספירס בסרט המוסקטייר (2001)
אנתוני סטראצ'ן, בלהבים צעירים (טייס סדרות טלוויזיה לא הוגן) (2001)
ג'ון רייס-דייוויס, בשני פרקים של "הרפתקאות הסוד של ז'ול ורן" (2000) ו"לה פמה מוסקטייר " (סרט טלוויזיה) (2003)
ג'ו ג'ונאס, שלושת המוסקטרים (סדרת הטלוויזיה של דיסני, ג'ונאס")
ריי סטיבנסון, בשלושת המוסקטרים (2011)
אלכסיי מקארוב, שלושת המוסקטרים (2013)
דייר אוגדן סטיירס במיקי, דונלד, גופי: שלושת המוסקטרים (2012)
הווארד צ'ארלס במוזקטרים (סדרות טלוויזיה) (2014–2016)
הערות שוליים

↑  "The Social Psychology of Communication". google.co.uk.
↑  Dumas, Alexandre. 20 Years After. The World's Classics. pp. 110–125. ISBN 0-19-283074-0.
| שלושת המוסקטרים מאת אלכסנדר דיומא האב |
| --- | --- | --- |
| ספרים | שלושת המוסקטרים • אחרי עשרים שנה • הוויקונט דה בראז'לון |  |
| דמויות | ד'ארטניאן • הקרדינל רישלייה • לואי השלושה עשר, מלך צרפת • אן מאוסטריה • אראמיס • פורתוס • הרוזן דה רושפור • אתוס |  |
| סרטים | שלושת המוסקטרים (1921) • שלושת המוסקטרים (1935) • שלושת המוסקטרים (1939) • שלושת המוסקטרים (1948) • שלושת המוסקטרים (1973) • ארבעת המוסקטרים (1974) • שובם של המוסקטרים • שלושת המוסקטרים (1993) • נקמת המוסקטרים • מיקי, דונלד, גופי: שלושת המוסקטרים • ברבי ושלושת המוסקטרים • שלושת המוסקטרים (2011) • המוסקטרים: משימה מסתורית (2018) • כולם בשביל אחד, אחד בשביל כולם • דארטניאן ושלושת המוסקטרים • שלושת המוסקטרים: ד'ארטניאן • שלושת המוסקטרים: מיליידי |  |
| סדרות | ד'ארטניאן ושלושת המוסקטרים (1978) • שלושת המוסקטרים (אנימה) • המוסקטרים אחרי עשרים שנה • סודות המלכה אן, או המוסקטרים אחרי שלושים שנה • שיבת המוסקטרים, או אוצר הקרדינל מאזארן • ד'ארטניאן ושלושת המוסקטרים (2005) • שלושת המוסקטרים (2013) • המוסקטרים |  |
| שונות | האיש במסכת הברזל (עיבודים: 1977 • 1998) • מוסקטר |  |
פונקציה מחוללת

בשפות תכנות, פונקציה מחוללת שלרוב נקראת Generator Function (או Generator) היא פונקציה שדרכה ניתן לשלוט באיטרציה של לולאה. למעשה כל פונקציה מחוללת היא איטרטור. קריאה לפונקציה מחוללת מחזירה אובייקט המשמש כאיטרטור. בפונקציות מחוללות הערכים מוחזרים אחד אחד: בכל קריאה לאובייקט מוחזר ערך אחד, ובקריאה נוספת הפונקציה ממשיכה מהמקום בו היא הפסיקה עד שהיא מחזירה ערך נוסף. האיטרציה ממשיכה עד שהפונקציה מפסיקה להחזיר ערכים.
היתרון בפונקציות מחוללות הוא שבניגוד לפונקציה שמחזירה מערך או אוסף של ערכים, אין צורך לחכות שהפונקציה תסיים לרוץ ותחזיר את כל הערכים שחושבו, אלא ניתן להשתמש בערכים שמתקבלים טרם הושלמה פעולתה של הפונקציה המחוללת. דבר זה מעניק את השליטה באיטרציה למי שקורא לפונקציה, וכך ניתן לעצור מוקדם או לעשות חישוב רק בעת הצורך.
דוגמאות לפונקציות מחוללות

להלן דוגמת קוד לפונקציה מחוללת בפייתון המחזירה אובייקט המשמש כאיטרטור לסדרת פיבונאצ'י עד האיבר ה־n. ניתן לשים לב לכך שההבדל בינה לבין פונקציה רגילה המחשבת את האיבר ה־n הוא קטן ביותר:
def fib(n):
 a, b = 0, 1
 for i in range(n):
  a, b = b, a + b
  yield a
על מנת להדפיס את מספרי פיבונאצ'י הראשון עד ה־15 ניתן להשתמש בלולאת for פשוטה:
for i in fib(15):
 print(i)
| --- | --- |
בקרת זהויות :  NLI: 987007562694505171  BnF: cb122247630 (data)  GND: 4129040-9  LCCN: sh85053846
פונקציה ליניארית למקוטעין

במתמטיקה, פונקציה ליניארית למקוטעין היא פונקציה ממשית אשר מורכבת רק מהדבקה של פונקציות ליניאריות על המספרים הממשיים או חלק מהם. כאשר הפונקציה היא רציפה, אז הגרף שלה הוא עקומת מצולעים.
באופן מדויק יותר, f היא ליניארית למקוטעין אם קיימת חלוקה של הישר הממשי לקטעים זרים (יכולים להיות סגורים, פתוחים או סגורים רק באחד משני הקצוות) כך ש:
איחוד כל הקטעים הוא כל הישר הממשי:  \biguplus _{\lambda \in \Lambda }I_{\lambda }=\mathbb {R} .
בכל קטע  I_{\lambda } הפונקציה היא מהצורה  y=a_{\lambda }x+b_{\lambda }.
דוגמאות

דוגמה לפונקציה ליניארית למקוטעין היא הפונקציה:
הפונקציה הזו היא בעלת 4 חלקים (הגרף שלה משמאל), והיא פונקציה רציפה אשר מוגדרת עבור כל המספרים הממשיים.
דוגמאות נוספות הן פונקציית רצפה, ערך מוחלט, גל שן מסור. 
ניתן להשתמש בפונקציה ליניארית למקוטעין בשביל לקרב פונקציה או עקומה כלשהי, כפי שניתן לראות בסרטוט משמאל. ישנם אלגוריתמים שיכולים לעשות זאת.
פונקציה ליניארית למקוטעין לדוגמה
קירוב של עקומה על ידי פונקציה ליניארית למקוטעין
פלורבול

משחק פלורבול בין נבחרת שוודיה לנבחרת פינלנד
שוער במשחק פלורבול בצ'כיה
כדור פלורבול
פלורבול (מאנגלית: Floorball; מכונה גם הוקי אולמות) הוא משחק כדור שבו מטרת שחקני הקבוצה, להכניס את הכדור לשער היריב.
חוקי המשחק

משחק הפלורבול מתבצע בתוך אולם בו שני שערים בגודל של שערי הוקי קרח בערך וכל קבוצה מנסה להכניס את הכדור לשער היריבה על ידי שימוש במקלות פלסטיק הדומים למקלות הוקי שדה.
לכל קבוצה שוער החובש קסדה ומגני ברכיים ואין לו מקל. השוער עומד בישיבה שפופה מול השער ומנסה לעצור את הכדור בעזרת הידיים והגוף. במשחק אסור למסור לשוער.
במהלך המשחק המגע בין שחקני שתי הקבוצות ובין המקלות אסור, אך השחקנים יכולים לגעת בכדור בכל חלקי גופם, חוץ מהידיים. המסירות והחבטות לשער מתבצעות רק באמצעות המקל.
בתחילת המשחק או כאשר מבקיעים גול יש מתחיל המהלך מפייסוף - המקלות נמצאים במקביל זה לזה ובמאונך לשחקנים, והכדור נמצא באמצע המגרש. השחקנים בעת השריקה מנסים לקחת את הכדור, למסור לשחקן מקבוצתם ולהתקדם לעבר השער.
היסטוריה

המשחק נוצר בתחילת שנות ה-70 של המאה ה-20 בגוטנבורג, שוודיה, והיווה תחילה משחק חובבני באולמות ספורט בבתי ספר. בתוך כעשור הפך המשחק לפופולרי ברחבי מדינות סקנדינביה, חוקי המשחק נוסחו באופן פורמלי, והוקמו אגודות ומועדוני פלורבול מקומיים. ב-1986 נוסדה אגודת IFF הבינלאומית (International Floorball Federation). ב-1994 התקיימה לראשונה אליפות אירופה בפלורבול, בה השתתפו 14 מדינות. ב-1996 התקיימה בסטוקהולם אליפות העולם הראשונה לגברים, בה השתתפו 12 מדינות מתוך 20 שהתמודדו על מקום בתחרות.
כיום (2009) קיימות 55 נבחרות פלורבול לאומיות שונות, שהוכרו באופן רשמי על ידי IFF. שתי הליגות הגדולות בעולם בפלורבול פועלות עדיין בסקנדינביה - בשוודיה ובפינלנד. מ-1996 מתקיימת מדי שנתיים אליפות העולם לגברים, ומ-1997 אליפות העולם לנשים. בשנות ה-2000 נוסדו גם אליפויות דו-שנתיות לנבחרות צעירות (מתחת לגיל 19). עד כה זכו בעיקר נבחרות שוודיה באליפויות העולם השונות, וכן זכו במדליות לאורך השנים נבחרות פינלנד, נורווגיה, שווייץ וצ'כיה.
IFF הוכרה באופן רשמי על ידי הוועד האולימפי הבינלאומי ב-2008.
בישראל קיימות מספר קבוצות פלורבול, וכן הוקמה העמותה "איגוד פלורבול בישראל",, המוכרת גם ב-IFF.
הערות שוליים

↑  פלורבול גם לבנות, באתר "ערדניק"
↑  איגוד פלורבול בישראל
↑  Israeli Floorball Association, באתר IFF
| --- | --- |
בקרת זהויות :  NLI: 987012575005105171  LNB: 000186965  NKC: ph120263 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
עזריאל זליג סלונים

| --- | --- |
אין תמונה חופשית
 לידה:  1897 
 פטירה:  1971 (בגיל 74 בערך) 
 מקום קבורה:  הר המנוחות 
 
הרב עזריאל זליג סלונים (י"ג בסיוון תרנ"ז, 13 ביוני 1897 - י"ח בתשרי תשל"ב, 7 באוקטובר 1971) היה מראשי עסקני חסידות חב"ד בירושלים, מנהל כולל חב"ד ומייסד שיכון חב"ד בירושלים.
קורותיו

נולד בחברון לזאב דוב ואלטה-חיה-שימקא סלונים, נינם של הרב יעקב כולי ומנוחה רחל סלונים. בהיותו בן שנה נהרג אביו על ידי ערבי מקומי. בהיותו בן שבע נישאה אמו בשנית והמשפחה עברה לגור בצפת. בשנת תרע"ב (1912), בהיותו בן 15, נסע ללמוד בישיבת תומכי תמימים בעיירה לובביץ'. הוא התקרב אל הרבי הרש"ב, שהיה קרוב משפחתו. בכסלו תרע"ח (1917) נסע לרוסטוב על הדון, ומשם נסע עם קבוצת בחורים לחרסון כדי לחזק את ישיבת חב"ד המקומית. לאחר פטירת הרבי הרש"ב, בשנת תר"פ (1920), היה מקורב לבנו ממלא מקומו, הרבי הריי"צ.
בשנת תרפ"ב (1922) שב לארץ ישראל והתיישב בעיר העתיקה בירושלים. הוא כיהן כמשפיע בבית הכנסת צמח צדק שבעיר העתיקה. בשנת תרפ"ג (1923) נשא לאישה את קרובת משפחתו חיה פייגל בת הרב משה שלמה כהנא שפירא. בעקבות מכתב שקיבל מהרבי הריי"צ שעודד אותו לפעול למען חב"ד, יצא למסעות בארצות הברית, אירופה ואפריקה כדי לגייס כספים עבור מוסדות חב"ד בירושלים.
לאחר קום המדינה היה הרב סלונים מראשי עסקני חסידות חב"ד בירושלים. בשנת תש"ט (1949) מינה הרבי הריי"צ את הרב סלונים, יחד עם הרב אברהם חיים נאה, למנהלי כולל חב"ד. בין פעולותיו: הקמת שיכון חב"ד בירושלים, שיקום בית הכנסת צמח צדק בעיר העתיקה בירושלים והקמת מוסדות "בית חנה" בירושלים.
נפטר בי"ח בתשרי (חול המועד סוכות) תשל"ב, ונקבר בהר המנוחות בירושלים.
בנו הרב משה, היה מנהל רשת מוסדות החינוך של "רשת אהלי יוסף יצחק" חב"ד. נכדו, בן בתו שיינדל מושקא, הוא הרב שלום דובער וולפא, נכדתו היא אשתו של הרב מרדכי שמואל אשכנזי.
בתו סימה נישאה לרב יהוסף גדליה רלב"ג לימים חבר בית דין רבני חב"ד ואיש ציבור, רבה של שכונת קריית יובל בירושלים ויד ימינו של חותנו בהקמת וניהול מוסדות חב"ד בירושלים. הייתה מנהלת בית הספר לבנות של חב"ד בירושלים, "בית חנה" ומוסדות החינוך שם ובהנהלה הארצית של ארגון נשות חב"ד.
ב-2017 נקראה על שמו כיכר, בשיכון חב"ד בירושלים.
לקריאה נוספת

עבד המלך - מאת הרב שלום דובער וולפא
פרק בספר מגדל עז - מאת משה סלונים
הערות שוליים

↑  כולל בית כנסת ומקווה טהרה)
↑  הונצח: "ככר הרב סלונים", COL
| --- | --- |
בקרת זהויות :  NLI: 987007308417105171  LCCN: nr92014717  VIAF: 76178394   WorldCat (עם VIAF): 76178394
פרדיננד גוגליה

| --- | --- |

פרדיננד גוגליה
 לידה:  13 בספטמבר 1855 בודפשט, האימפריה האוסטרית 
 פטירה:  17 בספטמבר 1941 (בגיל 86) וינה, גרמניה הנאצית גרמניה הנאצית
 מדינה:  אוסטריה 
 השתייכות:   הצבא האוסטרו-הונגרי
 תקופת הפעילות:  1875–1918 (כ־43 שנים)
 דרגה:   פלדצוגמייסטר
 תפקידים בשירות
 מפקד בית הספר לתותחנות מפקד הדיוויזיה ה-33 מפקד הקורפוס ה-5 המפקח הכללי של הארטילריה מפקד הקורפוס ה-24 מפקד קבוצת בלונו
 פעולות ומבצעים
 מלחמת העולם הראשונה
 עיטורים
 מסדר כתר הברזל 
 
פרדיננד יוהאן אנטון ריטר גוגליה פון זלוטה ליפה (בגרמנית: Ferdinand Johann Anton Ritter Goglia von Zlota Lipa;‏ 13 בספטמבר 1855 – 17 בספטמבר 1941) היה גנרל בצבא האוסטרו-הונגרי, אשר פיקד על כוחות במלחמת העולם הראשונה.
ביוגרפיה > תחילת דרכו

גוגליה נולד ב-13 בספטמבר 1855 בעיר בודפשט שהשתייכה אז לאימפריה האוסטרית (כיום העיר היא בירת הונגריה). אביו היה קצין בדרגת מיור. הוא למד באקדמיה הצבאית הטכנית בווינה, וב-1 בספטמבר 1875 התגייס בדרגת לויטננט לצבא האוסטרו-הונגרי. הוא הוצב ברגימנט הארטילריה ה-12 בלייבאך. ב-1878 השתתף בכיבוש של בוסניה והרצגובינה. בין 1879–1881 סיים בהצלחה את בית הספר לארטילריה, והועלה לדרגת אובר-לויטננט. הוא החל לטפס בסולם הדרגות: ב-1 במאי 1889 הועלה לדרגת האופטמן, ב-1 בינואר 1896 לדרגת מיור וב-1 במאי 1900 לדרגת אוברסט-לויטננט. באותה שנה הוא החל לשמש כמדריך בבית הספר לתותחנות, וב-18 בספטמבר מונה למפקד רגימנט הארטילריה ה-16. ב-1 במאי 1904 קודם לדרגת אוברסט. ב-24 באפריל 1906 מונה למפקד רגימנט הארטילריה ה-2, וב-1907 עוטר באות מסדר כתר הברזל מחלקה שלישית על הישגיו כמדריך צבאי ומפקד רגימנט. ב-15 באפריל 1910 הוא מונה למפקד בית הספר לתותחנות. ב-1 במאי של אותה שנה הוא הועלה לדרגת גנרל מיור ומונה לנשיא הוועדה הצבאית הטכנית. ב-28 בספטמבר 1912 הועלה לדרגת פלדמרשל-לוטננט, וב-1 במאי 1913 עוטר בצלב האבירים של מסדר לאופולד על הצלחותיו בתפקיד מפקד בית הספר לתותחנות.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, מונה גוגליה למפקד אחד המבצרים בעורף. צעד שנחשב לחריג בצבא האוסטרו-הונגרי כיוון שגוגליה היה קצין ארטילריה. לקראת סוף אוגוסט הועבר גוגליה לפקד על בריגדת התותחנים ה-43 אשר הייתה חלק מהדיוויזיה ה-43 בפיקודו של אלברט שמידט אשר היה זוטר מגוגליה בדרגה. הוא פיקד על הבריגדה במהלך קרב גליציה וקרב למברג, על חלקו בקרבות קיבל את אות מסדר העיט האדום מהקיסרות הגרמנית. ב-3 בדצמבר של אותה שנה הוא מונה למפקד הדיוויזיה ה-33 אשר הייתה חלק מהקורפוס החמישי. הוא היה גנרל הארטילריה הראשון בצבא האוסטרו-הונגרי שפיקד על יחידה בגודל של דיוויזיה. הוא פיקד על הדיוויזיה במהלך הקרבות סביב קרקוב, ולאחר מכן השתתף במרדף אחר הכוחות הרוסיים לנהר נידה. בינואר 1915 הועברה הדיוויזיה לאזור הקרפטים והשתתפה במתקפת הקרפטים. במאי של אותה שנה הוא השתתף במתקפת גורליצה-טרנוב ובנסיגה הגדולה. על חלקו בקרבות הוא מונה למפקד הקורפוס החמישי. הקורפוס שלו זכה להצלחות במרדף אחר הכוחות הרוסיים הנסוגים, ועל כך הוענק לו תואר האצולה "פון זלוטה ליפה" (על שם שתי עיירות שמהן הצליח לגרש את האויב). במהלך מתקפת ברוסילוב ביוני 1916, הצליח הקורפוס של גוגליה לשמור על עמדותיו, אולם עקב נסיגת הקורפוסים השכנים נאלץ לסגת גם כן כדי להימנע מכיתור. הקורפוס שלו הצליח להתייצב ביולי, ולהדוף את הרוסים לאחור. על כך הוא עוטר בדרגה הראשונה של אות מסדר לאופולד, באות מסדר הכתר הפרוסי עם כוכב, וב-14 בנובמבר של אותה שנה הועלה לדרגת פלדצוגמייסטר. בדצמבר 1917 הוא מונה למפקח הכללי של הארטילריה, אולם בעקבות כישלון מתקפת הנהר פיאווה, מונה ביולי 1918 למפקד הקורפוס ה-24 בחזית האיטלקית. לאחר חודש הוא מונה למפקד "קבוצת בלונו" אשר הייתה בגודל של ארבעה קורפוסים. הוא שימש בתפקיד זה עד לתבוסה הסופית בחזית האיטלקית בקרב ויטוריו ונטו.
ביום האחרון של 1918 פרש גוגליה מהצבא בשל ביטול המלוכה האוסטרו-הונגרית. הוא נפטר בווינה ב-17 בספטמבר 1941.
הערות שוליים

↑  דרגת פלדצוגמייסטר היא למעשה דרגת גנרל. בצבא האוסטרו-הונגרי, היו דרגות גנרלים שונות בהתאם לחיל. כך, גנרל בחיל הפרשים נקרא "גנרל חיל הפרשים". פלדצוגמייסטר היא דרגת גנרל בחיל התותחנים. דרגה זו מקבילה לדרגת "גנרל חיל התותחנים" בצבא הקיסרות הגרמנית ובוורמאכט
↑  פרדיננד גוגליה באתר המוקדש לצבא האוסטרו-הונגרי
| --- | --- |
בקרת זהויות :  GND: 128330651  VIAF: 1061527   WorldCat (עם VIAF): 1061527
פרינס דאיה

פרינס דאיה (באנגלית: Prince Daye; נולד ב-11 באפריל 1978) הוא כדורגלן עבר ליברי ששיחק בעמדת הקשר.
קריירת מועדונים

דאיה התחיל את הקריירה שלו בקבוצת ריאל רפובליקנס הגנאית, ממנה עבר לאינביקיבל אילבן הליברית.
בקיץ 1995, דאיה חתם בבאסטיה הצרפתית והצטרף מיידית לקבוצת המילואים של המועדון. אחרי שנתיים בקבוצת המילואים, הצטרף לקבוצה הבוגרת.
בינואר 2003, דאיה חזר לאפריקה וחתם בקלאב אפריקן מליגת העל התוניסאית, אך כעבור שנה חזר לאירופה חתם בבדחוס מהליגה השלישית בספרד.
לקראת עונת 2004/2005, דאיה חתם במכבי פתח תקווה מליגת העל.
בינואר 2007, חתם בא-סאיליה מליגת העל הקטרית לאחר כשנה וחצי שלא שיחק כדורגל. בסיום העונה, פרש מכדורגל.
קריירה בינלאומית

ב-23 ביוני 1996, דאיה ערך את הופעת הבכורה שלו בנבחרת ליבריה בניצחון 0–4 נגד גמביה. ב-8 ביוני 1997, דאיה הבקיע את שער הבכורה שלו בנבחרת בהפסד 1–2 לנמיביה.
דאיה השתתף עם הנבחרת לקראת גביע אפריקה לאומות 2002.
פאנוניקה דה קניגסווארטר

| --- | --- |
אין תמונה חופשית
 לידה:  10 בדצמבר 1913 לונדון
 פטירה:  30 בנובמבר 1988 (בגיל 74) וושינגטון הייטס (מנהטן), ניו יורק, ארצות הברית 
 שם לידה:  Kathleen Annie Pannonica Rothschild 
 מדינה:  הממלכה המאוחדת
 מקום קבורה:  הדסון 
 ידועה בשל:  פטרונית מוזיקת ג'אז
 בן או בת זוג:  הברון ז'יל דה קניגסווארטר (15 באוקטובר 1935–1952) 
 
קת'לין אני פאנוניקה דה קניגסווארטר (באנגלית: Kathleen Annie Pannonica de Koenigswarter;‏ 10 בדצמבר 1913 – 30 בנובמבר 1988) הייתה פטרונית מוזיקת ג'אז בריטית. היא הייתה תומכת עיקרית של מוזיקת ביבופ. נצר למשפחת רוטשילד.
ביוגרפיה

הוריה של פאנוניקה רוטשילד היו הברונית ההונגרייה רוזיקה אדלה פון וורטהיימשטיין, בתו של הברון אלפרד פון ורטהיימשטיין מטרנסילבניה, וצ'ארלס רוטשילד (en'). סבה מצד אביה היה לורד נתן רוטשילד. שמה "פאנוניקה" לקוח בעקיפין מן המישור הפאנוני במזרח אירופה, ונהגו לכנות אותה "ניקה". ידידהּ, מוזיקאי הג'אז תלוניוס מונק, סיפר שאמרה שקראו לה על שם מין פרפר שאביה גילה, אך בת-אחייניתה גילתה שהמקור הוא מין נדיר של עש, אאובלמה פאנוניקה (Eublemma pannonica). היא הייתה אחייניתו של וולטר רוטשילד, הברון רוטשילד השני של אנגליה, ואחיה ויקטור הפך לברון רוטשילד השלישי של אנגליה. אחותה הבכירה מרים רוטשילד הייתה זואולוגית בולטת.
בשנת 1935 נישאה לדיפלומט צרפתי בשם ברון ז'יל דה קניגסווארטר, לימים גיבור צרפת החופשית. הם דרו באחוזה בצפון-מערב צרפת. היא עבדה עבור שארל דה גול בימי מלחמת העולם השנייה. בני הזוג נפרדו בשנת 1951, והיא הותירה חמישה ילדים בצרפת ועקרה לניו יורק, ושכרה בקביעות סוויטה במלון סטאנהופ בשדרה החמישית במנהטן. כתוצאה מפרידתם, נושל קניגסווארטר על ידי משפחת רוטשילד. בני הזוג התגרשו בשנת 1956.
בזמן מלחמת העולם השנייה, הצטרפה קניגסווארטר לצבא צרפת החופשית, ושימשה מפענחת צפנים, נהגת, ושדרנית רדיו.
ג'אז

בניו יורק, התיידדה עם מוזיקאי ג'אז רבים, והייתה לפטרוניתם של כמה מהם. היא נהגה לארח ג'ם סשנים בסוויטת המלון שלה, ולהשאיל למוזיקאים את הנהג ואת רכב הרולס-רויס שלה כשנזקקו להסעה להופעות. היותה פטרונית לת'לוניוס מונק ולצ'ארלי פארקר הקנתה לה את הכינוי "ברונית הג'אז" ולעיתים "ברונית הביבופ". לאחר שפארקר מת בחדרה במלון סטאנהופ בשנת 1955, ביקשה הנהלת המלון מקניגסווארטר לעזוב. היא עברה למלון בוליבר ליד סנטרל פארק, והמלון הונצח במנגינה של מונק בשם "Ba-lue Bolivar Ba-lues-are".
הפסנתרנית ומלחינת הג'אז מרי לו ויליאמס הכירה לקניגסווארטר את מונק בפריז, בזמן שקניגסווארטר ביקרה ב"סלון הג'אז 1954". קניגסווארטר החלה לקדם את יצירותיו של מונק בארצות הברית, תרמה טקסט לאלבום הג'אז "קריס-קרוס" שהוציא בחברת קולומביה רקורדס, ואף קיבלה על עצמה אחריות פלילית כשנעצרה יחד עם מונק בגין החזקת מריחואנה.
בשנת 1958 רכשה קניגסווארטר בית ברחוב קינגסווד בוויהוקן, ניו ג'רזי עם נוף קו הרקיע של מנהטן. הבית נבנה בזמנו עבור הבמאי יוזף פון שטרנברג. לאחר שפרש מונק מהופעות באמצע שנות ה-70 של המאה ה-20, עבר להתגורר בביתה של קניגסווארטר, ושם מת בשנת 1982. קניגסווארטר מתה בשנת 1988, בגיל 74. מחמשת ילדיה היו לה שני נכדים וארבעה נינים במותה.
ספר לאחר מותה

בשנת 2006 יצא ספר בשם Les musiciens de jazz et leurs trois vœux ("מוזיקאֵי הג'אז ושלוש המשאלות שלהם"), שהורכב מראיונות שקיימה קניגסווארטר עם כ-300 מוזיקאי ג'אז, ותשובותיהם לשאלה "אילו שלוש משאלות היית מבקש?". הספר מלווה בתצלומי פולארויד של קניגסווארטר. הספר יצא בהוצאת Buchet Chastel, ונערך בידי נאדין דה קניגסווארטר, שאותה נהגה פאנוניקה קניגסווארטר להציג כנכדתהּ, אולם זו הייתה בת-אחייניתה. מהדורה אנגלית יצאה בכריכה רכה תחת השם Three Wishes: an Intimate Look at Jazz Greats. התצלומים הוצגו בפסטיבל אמנות בארל.
הוקרה במוזיקה

לאורך השנים חוברו מספר יצירות שהוקדשו לה או נקראו על שמה:
"Nica" מאת סאני קלארק
"Nica's Tempo" מאת ג'יג'י גרייס
"Nica's Dream" מאת הוראס סילבר
"To Nica" מאת קני דורהאם
"Blues for Nica" מאת קני דרו
"Nica Steps Out" מאת פרדי רד
"Inca" מאת בארי האריס
"Thelonica" מאת טומי פלנגן
"Pannonica" מאת ת'לוניוס מונק
ייצוגים באמנות

בסרטו של קלינט איסטווד Bird משנת 1988, אשר עוסק בחיי צ'ארלי פארקר, הופיעה דמותה של קניגסווארטר, ששיחקה דיאן סלינג'ר. באותה שנה הפיק איסטווד גם סרט תיעודי על מונק, בשם Thelonious Monk: Straight, No Chaser, ובו קטעי ארכיון של קניגסווארטר עצמה, וראיון עמה.
בשנת 2009 שודרה ב-BBC תוכנית תעודה בשם "ברונית הג'אז", שכתבה וביימה בת אחייניתה של קניגסווארטר, חנה רוטשילד. שנה לפני כן שידר ה-BBC גרסת רדיו של התוכנית, אף היא מאת חנה רוטשילד.
לקריאה נוספת

חנה רוטשילד, The Baroness: The Search for Nica the Rebellious Rothschild, לונדון: הוצאת ויראגו, 2012,‏ ISBN 9781844086030.
דייוויד קאסטין, Nica's Dream: The Life and Legend of the Jazz Baroness, ניו יורק: הוצאת נורטון, 2011,‏ ISBN 9780393069402.
הערות שוליים

1 2  רוזי בויקוט, "The secret life of the Jazz Baroness", באתר הטיימס, 11 באפריל 2009.
↑  דן פרידמן, "Pannonica: Nica Rothschild, Thelonius Monk and the Birth of Bebop" באתר The Jewish Forward.
↑  "The glamorous heiress who devoted her life to jazz", באתר CNN,‏ 11 באפריל 2013.
↑  צ'ארלס מוזלי (עורך), Burke's Peerage, Baronetage & Knightage, מהדורה מספר 107, 3 כרכים. ווילמינגטון, דלאוור, ארצות הברית, הוצאת Burke's Peerage Ltd,‏ 2003. כרך 3, עמ' 3417.
↑  "Jazz und Fotografie: Bebop-Baronin am Drücker" (גרמנית), באתר דר שפיגל
↑  מידע על "ברונית הג'אז" (אנגלית) באתר ה-BBC.
| --- | --- |
בקרת זהויות :  NLI: 987007594610605171  PLWABN: 9810655859405606  BnF: cb14194199w (data)  GND: 133787826  ISNI: 0000 0003 6848 5174  LCCN: n2008008014  MusicBrainz: 290ad7e5-f109-4e89-8377-c6a691c2b4f7  NDL: 01204383  NKC: xx0254321  PIC: 338120  RKD: 413511  SUDOC: 125208561  VIAF: 69140479   WorldCat (עם VIAF): 69140479 
הבית שבו גדלה, אחוזת וודסדן
פינלנד באירוויזיון 2021

פינלנד השתתפה באירוויזיון 2021 עם השיר "Dark Side", שבוצע על ידי הלהקה הפינית "בליינד צ'אנל".
לפני האירוויזיון

פינלנד בחרה את נציגה לאירוויזיון באמצעות הקדם "Uuden Musiikin Kilpailu". הקדם נערך ב-20 בפברואר 2021, בעיר טמפרה שבדרום פינלנד. המופע הונחה על ידי אנטי טויסקו. הקדם שודר בפינית, שוודית, אנגלית ורוסית. מהדורת הקדם לשנת 2021 הייתה המהדורה הנצפית ביותר, עם מדרוג כולל של 1.1 מיליון צופים.
ב-1 בספטמבר 2020, רשות השידור הפינית הכריזה על פתיחת ההרשמה לתחרות, שנמשכה כשבוע. על פי חוקי הקדם, אחד מתוך הכותבים והמבצעים של השיר היה חייב להיות אזרח או תושב קבע של פינלנד. בסיום ההרשמה, ועדה מיוחדת שהואמנה על סינון הנרשמים בחרה שבעה שירים שעלו לשלב הבא.
לפני האירוויזיון > הגמר

הגמר נערך ב-20 בפברואר 2021. שיטת הניקוד בקדם הפיני הורכה מ-75% הצבעות הקהל ו-25% הצבעות השופטים מאיסלנד, ארצות הברית, הולנד, הממלכה המאוחדת, פולין, ספרד ושווייץ. כל מדינה יכלה להעניק מספר זוגי של נקודות מ-2 עד 12. הצופים הצביעו בשיחת טלפון, SMS או הצבעה דיגיטלית.
| סדר | אמן | שיר | מקום | ניקוד | שופטים | קהל |
| --- | --- | --- | --- | --- | --- | --- |
| 1 | האחים טפלון ופנורה | "I Love You" | 2 | 180 | 30 | 150 |
| 2 | אקסל קנקאנרנטה | "Hurt" | 5 | 108 | 56 | 52 |
| 3 | לאורה פלדברה | "Play" | 7 | 13 | 4 | 9 |
| 4 | דני | "Sinä päivänä kun kaikki rakastaa mua" | 6 | 60 | 22 | 38 |
| 5 | אוסקר | "Lie" | 4 | 115 | 62 | 53 |
| 6 | בליינד צ'אנל | "Dark Side" | 1 | 551 | 72 | 479 |
| 7 | אילטה | "Kelle mä soitan" | 3 | 149 | 48 | 101 |
באירוויזיון

ב-20 במאי 2021, הלהקה ביצעה את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות.